CELEX: 62020CN0123
Language: sl
Date: 2020-03-04 00:00:00
Title: Zadeva C-123/20: Predlog za sprejetje predhodne odločbe, ki ga je vložilo Bundesgerichtshof (Nemčija) 4. marca 2020 – Ferrari SpA/Mansory Design & Holding GmbH, WH

29.6.2020   
            
            
               SL
            
            
               Uradni list Evropske unije
            
            
               C 215/20
            
         
      Predlog za sprejetje predhodne odločbe, ki ga je vložilo Bundesgerichtshof (Nemčija) 4. marca 2020 – Ferrari SpA/Mansory Design & Holding GmbH, WH
      (Zadeva C-123/20)
      (2020/C 215/24)
      Jezik postopka: nemščina
      
         Predložitveno sodišče
      
      Bundesgerichtshof
      
         Stranke v postopku v glavni stvari
      
      
         Tožeča stranka in vlagateljica revizije: Ferrari SpA
      
         Toženi stranki in nasprotni stranki v postopku z revizijo: Mansory Design & Holding GmbH, WH
      
         Vprašanji za predhodno odločanje:
      
      
                  1.
               
               
                  Ali lahko z razkritjem celotne slike izdelka v skladu s členom 11(1) in (2), prvi stavek, Uredbe (ES) št. 6/2002 (1) na posameznih delih izdelka nastanejo neregistrirani modeli Skupnosti?
               
            
                  2.
               
               
                  Če je odgovor na prvo vprašanje pritrdilen:
                  Katero pravno merilo je treba uporabiti v okviru preizkusa individualne narave na podlagi člena 4(2)(b) in člena 6(1) Uredbe (ES) št. 6/2002 pri določitvi celotnega vtisa v primeru sestavnega dela, ki je – kot na primer del karoserije vozila – vgrajen v kompleksni izdelek? Ali se lahko pri tem upošteva zlasti to, ali se izgled sestavnega dela, kot ga zaznava seznanjeni uporabnik, ne izgubi popolnoma v izgledu kompleksnega izdelka, ampak ima do neke mere samostojno in zaključeno obliko, ki omogoča opredelitev estetskega celotnega vtisa, ki ni odvisen od celotne oblike?
               
            
         (1)  Uredba Sveta (ES) št. 6/2002 z dne 12. decembra 2001 o modelih Skupnosti (UL, posebna izdaja v slovenščini, poglavje 13, zvezek 27, str. 142).